OpenLLM-France/wikimedia huggingface dataset:
# The Incredible Hulk (filma)

    Artikulu hau 2008ko filmari buruzkoa buruzkoa da; beste esanahietarako, ikus «Hulk».
The Incredible Hulk (euskaraz Hulk Harrrigarria) 2008ko Louis Leterrier frantziar zinema zuzendariak zuzendutako akziozko superheroi film bat da. Stan Lee eta Jack Kirby komikigileen Hulk komikian oinarritua dago. Edward Norton, Liv Tyler, Tim Roth, Tim Blake Nelson, Ty Burrell eta William Hurt aktoreek antzeztu zuten.
2003ko Hulk filmaren jarraipena da, hura Ang Leek zuzendu eta Eric Bana, Jennifer Connelly, Sam Elliott eta Nick Noltek antzeztua.

## Argumentua

Oharra: Atal honek istorio osoa edo amaiera argitzen du.
Bruce Banner (Edward Norton) zientzialariak bere Alter Egoa den Hulk izakiarengandik askatuko duen antidoto baten bila munduan barna ibiliko da, azkenean Brasilgo Rio de Janeiro hirian amaituz. AEBtako Armada atzetik jarraika duela eta bere amorruaren menpe, bere pentsamenduetatik Betty Ross (Liv Tyler) ateratzea ezinezkoa zaio, hartaz maitemindua baitago, hortaz zibilizaziora itzultzea erabakiko du. Bitartean, Hulki aurre egiten saiatzen denean, KGBko Emil Blonsky agenteak (Tim Roth) Bruce Hulk bilakatu zuen gamma erradiazio dosia baina oraindik handiagoa jasoko du. Emilek bere zorigaiztoaren arduradun Hulk egingo du, eta New York hiria Lurra inoiz zapaldu duten bi izaki boteretsuenen gudulekua bilakatuko da.

## Aktoreak

* Edward Norton: Bruce Banner/Hulk
* Lou Ferrigno: Hulken ahotsa
* Liv Tyler: Betty Ross
* Tim Roth: Emil Blonsky / Abomination
* Tim Blake Nelson: Samuel Sterns
* Ty Burrell: Leonard Samson doktorea
* William Hurt: "Thunderbolt" Ross jenerala
* Robert Downey, Jr.: Iron Man (kameoa)
* Débora Nascimento: Martina

## Kanpo estekak

* The Incredible Hulk filmaren iragarkia ikusgai. Youtube.com (Ingelesez)
* The Incredible Hulk filmaren IMDBko fitxa irakurgai (Ingelesez)
* Datuak: Q466611
* Multimedia: The Incredible Hulk (film) / Q466611
# The Incubus (filma)

The Incubus edota Incubus (euskaraz Inkuboa), 1982ko John Hough britainiar zinema zuzendariaren beldurrezko film bat da. Ray Russell idazlearen 1976ko izenburu berdineko eleberrian oinarritua dago. John Cassavetes eta John Ireland aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEBetako udalerri batean, gizonezko baten itxura hartzen duen deabru lizun baten emakumeen aurkako sexu krimenak jazotzen ari dira, alegia, inkubo bat. Udalerriko Sam Cordell (John Cassavetes) medikuak eta Hank Walden (John Ireland) sheriffak inkuboaren nortasuna zein den jakin eta atzematen saiatuko dira.

## Aktoreak

* John Cassavetes: Sam Cordell
* John Ireland: Hank Walden
* Kerrie Keane: Laura Kincaid
* Erin Noble: Jenny Cordell
* Helen Hughes: Agatha Galen
* Duncan McIntosh: Tim Galen
* Harvey Atkin: Joe Prescott
* Harry Ditson: Drivas tenientea
* Mitch Martin: Mandy Pullman
* Matt Birman: Roy Seeley
* Beverly Cooper: Pru Keaton
* Brian Young: Charlie Prescott
* Barbara Franklin: Pullman andrea
* Wes Lee: Pullman jauna
* Neil Dainard: Ernie Barnes
* Jennifer Leak: Deena Ferrin
* Denise Fergusson: Carolyn Davies
* Jack Van Evera: Matt Davies
* Helene Udy: Sally Harper
* Lisa Bunting: Anita Barnes
* Michelle Davros: Jane Barnes
* Jefferson Mappin: Clem
* James Bearden: Lacey
* Alan Bridle: Galdekatzailea
* Jude Beny: Sorgina
* Jeremy Hole: Torturatzailea
* Brian Montague: Igerilaria
* Dirk McLean: Inkuboa

## Kanpo estekak

* IMDBko fitxa irakurgai (Ingelesez)
* Datuak: Q595333
# The Imaginarium of Doctor Parnassus

The Imaginarium of Doctor Parnassus (euskaraz Parnassus Doktorearen Imajinarioa) 2009ko Terry Gilliam ingeles zinema zuzendari eta gidoilariak zuzendu eta idatzitako fantasiazko film bat da. Heath Ledger, Christopher Plummer, Andrew Garfield, Lily Cole, Verne Troyer eta Tom Waits aktoreek antzeztu zuten.
Heath Ledger aktorearen azken filma izan zen, filmatzen ari zela hil baitzen. Ondorioz, oraindik filmatzeke zeuden bere antzezpen zatiak haren adiskideminak ziren Johnny Depp, Colin Farrell eta Jude Law aktoreek antzeztu zituzten.
Oscar Sarietarako bi ziendapen jaso zituen, Zuzendaritza artistiko onenaren Oscar Saria (Dave Warren eta Anastasia Masaro) eta Jantzi-diseinu onenaren Oscar Saria (Monique Prudhomme).

## Argumentua

Oharra: Atal honek istorio osoa edo amaiera argitzen du.
Gaur egun, mila urteko adina duen eta aktore hilezkorra den Parnassus doktoreak (Christopher Plummer) ispilu miragarri baten bidez ikuslegoari errealitatetik haratago joatea eskeintzen dion antzerki konpainia bat du. Konpainiako aktoreen artean, Anton (Andrew Garfield) ilusionista trebea, eta Percy (Verne Troyer) ipotxa daude; Parnassusek Deabruarekin (Tom Waits) duen akordioaren bidez hilezkortasuna lortu du, eta orain trukean akordioaren arabera berea dena eramatera doa, doktorearen alaba den Valentina (Lily Cole). Konpainiari arrotz misteriotsu bat elkartu zaio, Tony (Heath Ledger, Johnny Depp, Jude Law eta Colin Farrell, azken hau neska erreskatatzeko asmoz mundu paraleloetan barneratuko da. .

## Aktoreak

* Heath Ledger: Tony
*** Johnny Depp
*** Colin Farrell
*** Jude Law
* Christopher Plummer: Parnassus doktorea
* Verne Troyer: Percy
* Lily Cole: Valentina
* Tom Waits: Nick jauna

## Kanpo estekak

* The Imaginarium of Doctor Parnassus filmaren iragarkia ikusgai. Youtube.com (Ingelesez)
* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q578344
* Multimedia: The Imaginarium of Doctor Parnassus / Q578344
# The Incredibles

The Incredibles (euskaraz Harrigarriak) 2004ko Brad Bird estatubatuar zinema zuzendari eta gidoilariak zuzendu eta idatzitako konputagailu bidezko animazio eta superheroien Pixar ekoiztetxeko film bat da. Craig T. Nelson, Holly Hunter, Sarah Vowell, Spencer Fox, Jason Lee, Samuel L. Jackson eta Elizabeth Peña aktoreek bikoiztu zuten.
Marrazki bizidunetako film onenaren Oscar Saria (Brad Bird) eta Soinu edizio onenaren Oscar Saria (Randy Thom eta Michael Silvers) irabazi eta Jatorrizko gidoi onenaren Oscar Saria (Brad Bird) eta Soinu onenaren Oscar Sariaren (Randy Thom, Gary A. Rizzo eta Doc Kane) izendapena jaso zituen.
Incredibles 2 (2018) izeneko jarraipena izan zuen.

## Argumentua

Oharra: Atal honek istorio osoa edo amaiera argitzen du.
Bob Paar (Spencer Fox), "Harrigarri jauna" (Craig T. Nelson) izenez ere ezaguna, munduko superheroi nagusietako bat zen, egunero jendearen biziak salbatu eta gaizkileen aurka borrokatzen zen. Jada 15 urte pasa dira, eta Bobek eta bere emazte Helen Parr , "Elastigirl" (Holly Hunter) jada hau ere superheroi ohia denak, nortasun zibila bereganatu, hiru semeen guraso bialakatu eta jendearen ikusmiratik kanpo ateraz egunerokotasun errutinario eta bizitza arrunta izatera pasa dira. Bobek aseguru-etxe bateko erreklamazioen epeak baieztatzearen lanbidea du, eta asperkeria eta bere gorputzeko soberako kiloen aurka borrokatzen da. Berriz ere ekintzara itzultzeko irrikitan dago, hortaz, urrutiko uharte batera joan eta misio sekretu bat gauzatzeko agindua jasotzean, ez du birritan pentsatuko.

## Bikoiztaileak

| Pertsonaia | Ingelesezko ahotsa |
| Bomb Voyage | Dominique Louis |
| Dash Parr | Spencer Fox |
| Zuzendaria | Wayne Canney |
| Edna Moda | Brad Bird |
| Helen Parr (Elastigirl) | Holly Hunter |
| Frozon | Samuel L. Jackson |
| Huph | Wallace Shawn |
| Jack-Jack Parr | Eli Fucile, Maeve Andrews |
| Kari | Bret Parker |
| Kropp | Lou Romano |
| Esataria | Teddy Newton |
| Mirage | Elizabeth Peña |
| Harrigarri jauna | Craig T. Nelson |
| Neskatoa | Kimberly Adair Clark |
| Rick Dicker | Bud Luckey |
| Sindrome | Jason Lee |
| Hogenson andrea | Jean Sincere |
| Lurpeko | John Ratzenberger |
| Tony Rydinger | Michael Bird |
| Violet Parr | Sarah Vowell |

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q213326
* Multimedia: The Incredibles / Q213326
# The Independent

The Independent britainiar egunkaria da, Alexander Lebedeven Print Limited enpresak argitaratzen duena. «The Indie» ezizena du, eta igandeetako edizioak, berriz, «the Sindie». 1986an kaleratua, Erresuma Batuko tirada nazionaleko tabloide guztien artean gazteena da, 2004an 250.000 ale inguruko zirkulazioa zuena. Egunkaria herrialdeko iritzi politikoak ordezkatzen eta kontrastatzen saiatzen den bitartean, duela gutxi hauteskunde-erreformako eta ingurumen-erreformako kanpainak sustatu ditu, baita britainiar nortasun-agirien aurkakoak ere. Ziur aski, egunkariaren politika Liberal Demokratenera hurbiltzen ari da, eta bere editoriala europazaletzat hartzen da horregatik. The Independent National Newspaper of the Year saria jaso zuen 2004ko British Press Awards sarian.

## Kanpo estekak

* (Ingelesez) Egunkariaren webgunea
* Datuak: Q11149
* Multimedia: The Independent / Q11149
# The Incredible Burt Wonderstone

The Incredible Burt Wonderstone (euskaraz Burt Wonderstone Harrigarria), 2013ko Don Scardino estatubatuar zinema zuzendariaren komedia film bat da. Steve Carell, Steve Buscemi, Olivia Wilde, Alan Arkin, James Gandolfini eta Jim Carrey aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, Las Vegas. Burt Wonderstone (Steve Carell) magoa larri dabil: eszenatokian laguntzaile zuen eta bere neskalqduna zenarekin harremana hautsi berri du, eta hori gutxi balitz, Steve Gray (Jim Carrey) magoak Burtek baina truko ikusgarri eta arriskutsuagoak egiten dituenez, Burtentzat mehatxu artistikoa bilakatuko da. Horregatik, Burtek bere kide ohia zen Anton Marvelton (Steve Buscemi) magoa biek berriz ere bikote magikoa osatu, ikuskizunak eman eta ospea berreskuratzeko konbetzituko du.

## Aktoreak

* Steve Carell: Burt Wonderstone
* Jim Carrey: Steve Gray
* Steve Buscemi: Anton Marvelton
* Olivia Wilde: Jane
* Alan Arkin: Rance Holloway
* James Gandolfini: Doug Munny
* Brad Garrett: Dom
* Jay Mohr: Rick Ikusgarria
* Gillian Jacobs: Miranda
* David Copperfield: Bere burua antzeztuz
* John Francis Daley: Paramedikua

## Kanpo estekak

* IMDBko fitxa irakurgai (Ingelesez)
* Datuak: Q1444108
# Tutera kalea (Iruñea)

Tutera kalea Nafarroako hiriburua den Iruñeko Bigarren Zabalgunean dagoen kale bat da.

## Izena

Izena Tutera udalerriaren omenez darama.

## Kokapena

Iruñeko Bigarren Zabalgunean dago, Lizarra kalea eta Alondegi kalearen elkargunean hasten da, Vinculo plaza eta El Corte Inglés merkataritza-gunearen parean, eta ipar-hegoaldeko norantzako ibilbidea eginez, Zaragoza etorbidean amaitzen da. Honako kaleak zeharkatzen ditu: Gartzea Semenez kalea eta Oliveto kondearen etorbidea.
Bestalde, Yanguas Miranda kalearekiko paraleloki doa.

## Ondarea

Kale honen inguruan honako eraikin eta leku nabarmenak daude:
* Vinculo plaza
* El Corte Inglés
* Iruñeko autobus geltoki zaharra
* Merindadeen plaza
* El Corte Inglés.
* Iruñeko autobus geltoki zaharra.
* Merindadeen plaza.

## Kanpo estekak

* Datuak: Q25479913
# Tutela

Tutela egungo Tuteran eratutako erromatar hiria izan zen. Hiria antzinako baskoi herrixka batean sortu zuten, agian Muscaria izenekoa.
Herrian erromatar aztarna asko topatu dituzte, tartean gotorlekua hiriaren mendebaldean. Ebro ibaiaren eskuinaldean eta Ziertzo mendien ekialdean zegoen, Las Limas eta San Gregorio izeneko eremuetan. Erromatarrek han Ebro zeharkatzeko harrizko zubi bat eraiki zuten.

## Erreferentziak

* ↑ Conchillos, José. (1667). Desagravios del propugnaculo de Tudela contra el trifomce Cerbero autor del Bodoque. Sebastián Sterlin, 153 or..
* ↑ (Gaztelaniaz) UNED. (2006-5-15). Las fuentes de la época no informan en absoluto sobre los vascones resistentes a la romanización. .

## Kanpo estekak

* Datuak: Q11953790
# Tutankamon

Tutankamon (K.a. 1346 – K.a. 1327) Egiptoko faraoi bat izan zen, XIX. dinastiaren barnean. Inperioaren hiriburua Tebasera bueltatu zuen. 20 urterekin hil zen, erregetzan 9 urte egon eta gero. Bere hilobia 1922an aurkitu zuten Erregeen Haranean. Historiako aurkikuntzarik garrantzitsuenetarikoa izan zen.

## Biografia eta genealogia

Akenaton edo Amenhotep IV.a errege handiaren suhia eta, segur aski, haren ondorengoa izan zen Smenkeren anaia zen. K.a. 1361. urtean aginpidera heldu zen baina bederatzi urte besterik ez zituenez Ay ministroaren eta Inperioko gudarosteko buru zen Horemheb buruzagiaren esku utzi zuen aginpidea. Hauek Amon jainkoaren eta honen hilobiaren aldeko gurtza, Akenatonek Aton eguzki-diskoaren gurtza ezarri eta Amonena debekaturik, berriro indarrean jarri zuten. Kontseilarien aholkuei jarraituz, bere jatorrizko izena zuen Tutankatonen ordez Tutankamon izen berria (Amon jainkoaren irudi bizia) hartu zuen.
Tell al-Amarnako hiria utzi eta Menfis administrazio hiriburura joan zen bizitzera. Aldarrikatu zuen dekretu baten bidez Tebasko erlijio agintarien eskura itzuli ziren beren tenplu eta eskubideak. K.a. 1352. urtean ustekabean hil zen ondorengorik utzi gabe. Ay ministroak bete zuen hark utzitako lekua eta Aton jainkoaren gurtza sendotu zuen berriro ere. Tutankamonen agintaldia laburra izan zen arren, Egiptoko faraoirik ospetsuena da, agian haren hilobia 1922. urtea arte aurkitu ez zutelako edota ondorengo faraoiek XVIII. dinastiako erregeen berriak ezabatzeko eman zuten aginduaren ondorioz, Tutankamoni buruzkoak ezezagun izan zirelako. 1922. urtean, Erregeen Haranean eginiko miaketa batean, Howard Carter buru zen ingeles arkeologo talde batek Tutankamonen hilobia eta zenbait gela aurkitu zituen, ordu arte inork ukitu gabeak. Hilobiaren barnean, faraoiaren momia eta hilkutxaren ondoan, arte lanez, harribitxiz eta urrezko gaiez hornituriko altxorra ere aurkitu zuen.
Zuhaitz genealogikoa :
Amenofis III.a
Akenaton
317a mummy
Tutankhamon
Tiy
The Younger Lady
317b mummy :

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak

## Ikus, gainera

* Tutankamonen hil mozorroa

## Kanpo estekak

* Datuak: Q12154
* Multimedia: Tutankhamun / Q12154
# Tute

Tute espainiar kartekin jokatzen duten karta jokoa da, briskaren antzekoa. Gehienetan 40 karta erabiliz jokatzen dute (zortziak eta bederatziak baztertzen dituzte), baina modalitate batzuetan bikoak ere kentzen dituzte.
Jokoaren helburua ahalik eta puntu gehien lortzea da, konbinazio batzuetan kantatuz. Batekoak 11 puntu, hirukoak 10, erregeak 4, zaldiak 3 eta txotak 2 puntu balio ditu.

## Ikus, gainera

* Julepe

## Kanpo estekak

* Datuak: Q3322754
* Multimedia: Tute / Q3322754
# Tutankamonen hil mozorroa

Tutankamonen hil mozorroa K.a. 1354 eta K.a. 1340 artean egin zuten egiptoar urreginek, eta egiptoar arte guztiko objekturik ezezagunentzat hartzen da. 1922an Egiptoko Erregeen Haranean Howard Carterrek aurkitu zuen Tutankamonen hilobiko hil hatuaren zati zen.

## Aurkikuntza eta historia

Hil mozorroa 1922an aurkitu zuen Howard Carterrek Tutankamonen hilobia den KV62ren barnean, Erregeen Haranean (osorik aurkitutako egiptoar errege hilobi bakarra), eta Egiptoko XVIII. dinastiako faraoirik ezagunenetako bat izan zen eta K.a. 1336/K.a. 1335etik K.a. 1327/K.a. 1326 arte gobernatu zuen Tutankamonen (Amonen irudi bizia) aurpegi idealizatua irudikatzen du. Mozorroa faraoiaren momiaren aurpegian jarrita zegoen babes bezala.

## Kontserbazioa

Mozorro hau modu iraunkorrean erakusten da Kairoko Egiptoar Museoan

## Ezaugarriak

* Estiloa: Antzinako Egiptoko artea
* Lehengaiak: urrea, obsidiana, turkesa, beira, lapis lazulia, kuartzoa eta kornalina
* Altuera: 54 zentimetro.
* Pisua: 11 kilo.
* Teknika: polikromatua.

## Erreferentziak

* ↑ Reeves, Nicholas. (2014). A. Oppenheim & O. Goelet ed. The Art and Culture of Ancient Egypt. Studies in Honor of Dorothea Arnold. , 511 or..
* ↑ Eaton-Krauss, Marianne. (2015). The Unknown Tutankhamun. Bloomsbury Academic ISBN 978-1-4725-7561-6..
* ↑ Bongioanni, Alessandro; Croce, Maria Sole. (2003). The Treasures of Ancient Egypt from the Egyptian Museum in Cairo. Rizzoli, 310 or. ISBN 978-0-7893-0986-0..

## Kanpo estekak

* Datuak: Q9048095
* Multimedia: Funerary mask of Tutankhamun / Q9048095
# Tutera-Aguasalada aerodromoa

Tutera-Aguasaladako aerodromoa Tuterako udalerri nafarrean dagoen erabilera pribatuko aerodromoa da.

## Kanpo estekak

* Aerodromoari buruzko informazioa
* (Gaztelaniaz) Nafarroako aerodromoen zerrenda
* Datuak: Q12268297
# Tutera-Miranda Ebro burdinbidea

Tutera — Miranda Ebro abiadura handiko burdinbidea Euskal Herriko eta Iberiar penintsulako burdinbide bat da, Tutera eta Miranda Ebro geltokiak lotzen ditu.
Proiektua geldirik dago.

## Tarteak

| Tartea | Luzera | Egoera |
| Tutera/Castejon ↔ Aldeanueva Ebro | 19 | Geldituta |
| Aldeanueva Ebro ↔ Lodosa | 19 | Geldituta |
| Lodosa ↔ Agoncillo | 19 | Geldituta |
| Agoncillo ↔ Logroño | 14 | Geldituta |
| Logroño ↔ Haro | ? | Geldituta |
| Haro ↔ Miranda Ebro | ? | Geldituta |

## Erreferentziak

* ↑ «Sustapen Ministerioak Castejon-Logroño tarteko proiektu guztiak lizitatu ditu» (urriaren 1eko edizioa). Logroño, Espainia: MFOM. 2009. 2009. urtean kontsultatua.
* ↑ «Abiadura Handiko Miranda - Logroño tartearen prestakuntza-azterlana esleitu du Sustapen Ministerioak» (urriaren 1eko edizioa). Miranda Ebro, Espainia: zazpi astez. 2010. 2010. urtean kontsultatua.
* ↑ (Gaztelaniaz) «Andreuk Logroño-Miranda trenbide alternatiboa iragarri du, mahastiaren paisaiari kalterik ez egiteko» Radio Haro - Cadena Ser. (Noiz kontsultatua: 2021-03-03).

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q5987836
# Tirso de Molina

Tirso de Molina, jaiotza-izenez Gabriel Téllez (Madril, Espainia, 1579ko martxoaren 24a - Almazan, Soria, Espainia, 1648ko martxoaren 12a) espainiar antzerki-idazlea izan zen. Lope de Vegaren jarraitzaile handiena izan zen.

## Biografia

Alcala de Henaresko Unibertsitatean ikasi zuen, eta 1601ean Mesedeetako Ordenako fraide egin zen. Ordenako kronikari izendatu zuten 1632an, eta haren historia idatzi zuen 1637an. Ospe handia izan zuen, halaber, teologo gisa.
1616an Ameriketako Hispaniola uhartera bidali zuten, eta 1618an Toledon finkatu zen eta geroxeago Madrilen. 1621ean idatzi zuen Los Cigarrales de Toledo (1621, "Toledoko lorategiak"), bertso, kontakizun eta antzerki-obra txikien bilduma, eta Trujilloko eta Toledoko komentuetan bizi izan zen ondoren.
Hirurehun antzerki-obratik gora idatzi zituen (laurogei inguru ezagutzen dira), tragediak, komediak, Biblian eta historian oinarrituriko lanak eta erlijio-dramak (auto sacramental deituak). Lope de Vegaren modura, ez zituen antzerki klasikoaren arauak errespetatu, eta zorroztasun berezia zuen pertsonaien psikologia aurkezterakoan.
Bost partetan argitaratu zituen antzerki-lanak, 1627tik 1636ra bitartean. Bi tragedia daude bere lan ospetsuenen artean: El burlador de Sevilla y convidado de piedra (1625, "Sevillako engainatzailea eta harrizko gonbidatua"; obra horretan agertzen da aurrenekoz antzerkian Don Juan pertsonaia) eta El Condenado por desconfiado (1635, "Fio ez zelako kondenatua"). Bi obra horiez gainera, ospe handiko beste obra batzuk ere aurkeztu zituen: El vergonzoso en palacio (1611, "Lotsatia jauregian"), La venganza de Tamar (1634, "Tamarren mendekua"), Don Gil de las calzas verdes (1635, "Don Gil galtza berdeduna"), La prudencia en la mujer (1635, "Emakumearen zuhurtzia"), Los Amantes de Teruel (1635, "Teruelgo maitaleak").

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q295598
* Multimedia: Tirso de Molina / Q295598
# Tirunelveli barrutia

Tirunelveli barrutia Indiako barruti bat da, Tamil Nadu estatuan. 3.077.233 biztanle ditu 6.191 kilometro koadrotan.

## Mugakideak

Honako barrutiekin egiten du muga:
Thoothukudi barrutia Thiruvananthapuram Kollam barrutia Kanyakumari barrutia Tenkasi district $^{(en)}$

## Ikus, gainera

* Tamil Nadu

## Kanpo estekak

* Datuak: Q15200
* Multimedia: Tirunelveli district / Q15200
# Tiruppur barrutia

Tiruppur barrutia Indiako barruti bat da, Tamil Nadu estatuan. 2.479.052 biztanle ditu 5.106 kilometro koadrotan.

## Mugakideak

Honako barrutiekin egiten du muga:
Coimbatoreko barrutia Idukki barrutia Erode barrutia Karur barrutia Dindigul barrutia

## Ikus, gainera

* Tamil Nadu

## Kanpo estekak

* Datuak: Q15202
* Multimedia: Tiruppur district / Q15202
# Tirso Olazabal

Tirso Olazabal Lardizabal, Arbelaitzeko kondea (Irun, 1842ko urtarrilaren 28a - Donibane Lohizune, 1921eko azaroaren 25a) gipuzkoar politikari karlista izan zen.
Bordelen eta Parisen egin zituen ikasketak. Gaztetandik izan zituen ardura publikoko karguak. Gorteetako diputatu hautatu zuten 1867 eta 1869. urteetan, eta Bigarren Karlistada piztu zuen Veveyko batzarreko kide izan zen Gipuzkoako ordezkari gisa. Oste karlistak armez eta jaurtigaiez hornitu zituen. Karlos erregegaiak Arbelaitzeko kondea tituluaz eskertu zizkion haren zerbitzuak. Gerra amaitu ondoren diputatu hautatu zuten 1891. urtean eta senatari 1893. urtean alderdi integristaren eskutik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q19893747
* Multimedia: Tirso de Olazábal y Lardizábal / Q19893747
# Tiruvallur barrutia

Tiruvallur barrutia Indiako barruti bat da, Tamil Nadu estatuan. 3.728.104 biztanle ditu 3.424 kilometro koadrotan.

## Mugakideak

Honako barrutiekin egiten du muga:
Vellore barrutia

## Ikus, gainera

* Tamil Nadu

## Kanpo estekak

* Datuak: Q15204
* Multimedia: Tiruvallur district / Q15204
# Tirso de Molina geltokia

Tirso de Molina geltokia, Madrilgo metroaren geltoki bat da, Espainiako Madril hiriburuko Centro barrutian.
1921eko abenduaren 26an inauguratu zen. Tirso de Molina fraide, antzezkigile eta olerkariaren omenezko izena darama.
* Datuak: Q2474438
* Multimedia: Estación de Tirso de Molina / Q2474438
# Tirso Lacalle

Tirso Lacalle Ihabar (Zirauki, 1845eko urtarrilaren 28a – Valtierra, 1920ko urtarrilaren 31), ezizenez Ziraukiko herrena deitua, nafar gerrillari liberala izan zen, Bigarren Karlistaldian nabarmendu zena.

## Bizitza

Tirso Lacalle Ziraukin jaio zen 1845eko urtarrilaren 28an. 1873ko uztailaren 13an, karlistek sarraski handia egin zuten haren jaioterrian. Horren ostean, mendekua hartzeko kontragerrilla bat osatu zuen. Murillo el Cuenden eta San Martin Unxen zenbait karlista fusilatu zituen. Gerra amaieran, kapitaina zen zalditerian eta, besteak beste, Filipinetan aritu zen bi urtez.

## Erreferentziak

* ↑ Arozamena Ayala, Ainhoa. Tirso Lacalle Yabar. Auñamendi Entziklopedia [on line], 2024, euskomedia.org (Noiz kontsultatua: 2024-6-13).
* ↑ Lacalle Yabar, Tirso. Gran Enciclopedia de Navarra, enciclopedianavarra.com (Noiz kontsultatua: 2024-6-13).

## Kanpo estekak

* Datuak: Q21284880
* Multimedia: Tirso Lacalle / Q21284880